طارق آفریدی

صاحبزادہ محمد طارق خان آفریدی (پیدائش 8 اکتوبر 1973) ایک پاکستانی کرکٹ کھلاڑی ہیں۔

 ابتدائی زندگی 
طارق آفریدی کا تعلق صوفی پیر (اساتذہ یا روحانی ماہرین) کے خاندان سے ہے اور ان کے دادا مولانا محمد الیاس بھوٹان شریف میں ایک معروف روحانی شخصیت تھے، جو وادی تیراہ کے ایک علاقے میں ہے۔ Peter Oborne, Wounded Tiger: A History of Cricket in Pakistan, Simon and Schuster, 2015, p. 515 ان کے دوسرے دادا صاحب زادہ عبد الباقی کوان کی خدمات کو سراہتے ہوئے غازی کشمیر (کشمیر کے فاتح) کا خطاب عطا کیا گیا تھا۔۔   ان کے بھائی شاہد آفریدی پاکستانی کرکٹ ٹیم کے سابق کپتان ہیں۔    ان کے دوسرے بھائی، آصف آفریدی نے بھی ڈومیسٹک کرکٹ کھیلی۔ 

 ڈومیسٹک کیریئر 

 لسٹ اے کیریئر 
آفریدی نے 28 دسمبر 1990 کو ولز گولڈ فلیک لیگ کے دوران سرگودھا کے خلاف کراچی وائٹس کے لیے اپنا پہلا لسٹ اے میچ کھلا۔ آفریدی نے 0/13 (3 اوورز) کے اعداد و شمار حاصل کیے اور کراچی 6 وکٹوں سے جیت گئی۔ انھوں نے اس میچ میں بلے بازی نہیں کی۔   آفریدی نے اپنا دوسرا اور آخری لسٹ اے میچ 11 جنوری 1991 کو راولپنڈی کے خلاف کھیلا۔ آفریدی نے 0 * (1) رنز بنائے اور 0/40 (4 اوورز) کے اعداد و شمار حاصل کیے۔ راولپنڈی نے میچ 4 وکٹوں سے جیت لیا۔  

 فرسٹ کلاس کیریئر 
آفریدی نے 6 نومبر 1999 کو قائد اعظم ٹرافی کے دوران اسلام آباد کے خلاف کراچی بلیوز کے لیے اپنا پہلا فرسٹ کلاس کرکٹ میچ کھیلا۔ پہلی اننگز میں، انھوں نے 3 (17) رن بنائے اور گیند بازی نہیں کی۔ دوسری اننگز نہیں ہوئی اور میچ ڈرا ہو گیا۔  آفریدی نے اپنا دوسرا اور آخری فرسٹ کلاس میچ 20 نومبر 1999 کو پشاور کے خلاف کھیلا۔ پہلی اننگز میں، طارق نے 2/37 (12 اوورز) کے اعداد و شمار حاصل کیے اور 26 (83) رن بنائے جبکہ دوسری اننگز میں1 (22) رن بنائے اور 0/9 (2 اوورز) کے اعداد و شمار حاصل کیے۔ پشاور نے یہ میچ 4 وکٹوں سے جیت لیا۔ 

 حوالہ جات 

 بیرونی روابط 


 پاکستان کرکٹ بورڈ میں تارک آفریدی

زمرہ:پشتون کرکٹ کھلاڑی
زمرہ:کراچی وائٹس کے کرکٹ کھلاڑی
زمرہ:کراچی بلیوز کے کرکٹ کھلاڑی
زمرہ:پشاور کے کرکٹ کھاڑی
زمرہ:پاکستان کے کرکٹ کھلاڑی
زمرہ:بقید حیات شخصیات
زمرہ:1973ء کی پیدائشیں